62022CJ0679_INF
A Bíróság (kilencedik tanács) 2024. február 29‑i ítélete – Bizottság kontra Írország (Audiovizuális médiaszolgáltatások)
(C‑679/22. sz. ügy) (
1
)
„Tagállami kötelezettségszegés – EUMSZ 258. cikk – (EU) 2018/1808 rendelet – Audiovizuális médiaszolgáltatások nyújtása – Az átültetés és az átültető intézkedések bejelentésének hiánya – Az EUMSZ 260. cikk (3) bekezdése – Átalányösszeg és kényszerítő bírság megfizetésére való kötelezés iránti kérelem”
1.
Intézmények jogi aktusai – Irányelvek – A tagállamok általi végrehajtás – Irányelv, amely a végrehajtásához a nemzeti átültető rendelkezésekbe foglalandó, ugyanezen irányelvre történő hivatkozásról rendelkezik – Hatás – Az irányelv átültetésről szóló pozitív jogi aktus elfogadására vonatkozó tagállami kötelezettség
(2018/1808 európai parlamenti és tanácsi irányelv, 2. cikk)
(lásd: 31. pont)
2.
Kötelezettségszegés megállapítása iránti kereset – A Bíróság kötelezettségszegést megállapító ítélete – Az irányelv átültetésére vonatkozó intézkedések bejelentésére vonatkozó kötelezettség megszegése – Pénzügyi szankciók – A Bíróság mérlegelési jogköre – Szempontok
(EUMSZ 260. cikk, (3) bekezdés)
(lásd: 68. pont)
3.
Kötelezettségszegés megállapítása iránti kereset – A Bíróság kötelezettségszegést megállapító ítélete – Az irányelv átültetésére vonatkozó intézkedések bejelentésére vonatkozó kötelezettség megszegése – Pénzügyi szankciók – Átalányösszeg – Az összeg meghatározása – Szempontok
(EUMSZ 260. cikk, (3) bekezdés; az Európai Parlament és a Tanács 2018/1808 irányelve)
(lásd: 70., 72., 72–75., 79., 81., 84., 86. pont)
4.
Kötelezettségszegés megállapítása iránti kereset – A Bíróság kötelezettségszegést megállapító ítélete – Az irányelv átültetésére vonatkozó intézkedések bejelentésére vonatkozó kötelezettség megszegése – Pénzügyi szankciók – Kényszerítő bírság – A tényállás Bíróság általi vizsgálatáig fennálló kötelezettségszegés – Fizetésre kötelezés – Feltétel – A kötelezettségszegésnek az ítélet kihirdetéséig való fennállása
(EUMSZ 260. cikk, (3) bekezdés)
(lásd: 89. pont)
5.
Kötelezettségszegés megállapítása iránti kereset – A Bíróság kötelezettségszegést megállapító ítélete – Az irányelv átültetésére vonatkozó intézkedések bejelentésére vonatkozó kötelezettség megszegése – Pénzügyi szankciók – Kényszerítő bírság – A forma és az összeg meghatározása – A Bíróság mérlegelési jogköre – Szempontok
(EUMSZ 260. cikk, (3) bekezdés)
(lásd: 92., 93. és 98. pont)
Rendelkező rész
1)
Írország – mivel az indokolással ellátott véleményben előírt határidő lejártáig nem fogadta el azokat a törvényi, rendeleti és közigazgatási rendelkezéseket, amelyek szükségesek ahhoz, hogy megfeleljen a tagállamok audiovizuális médiaszolgáltatások nyújtására vonatkozó egyes törvényi, rendeleti vagy közigazgatási rendelkezéseinek összehangolásáról szóló 2010/13/EU irányelvnek (Audiovizuális médiaszolgáltatásokról szóló irányelv) a változó piaci körülményekre tekintettel való módosításáról szóló, 2018. november 14‑i (EU) 2018/1808 európai parlamenti és tanácsi irányelvnek – nem teljesítette a 2018/1808 irányelv 2. cikkéből eredő kötelezettségeit.
2)
Írország – mivel a tényállás Bíróság általi vizsgálatának időpontjáig nem fogadta el a 2018/1808 irányelv rendelkezéseinek a belső jogba való átültetéséhez szükséges intézkedéseket, következésképpen nem jelentette be ezen intézkedéseket az Európai Bizottságnak – továbbra is kötelezettségszegést követett el.
3)
A Bíróság Írországot kötelezi, hogy fizessen az Európai Bizottságnak:
–
2500000 euró átalányösszeget;
–
abban az esetben, ha a rendelkező rész 1. pontjában megállapított kötelezettségszegés a jelen ítélet kihirdetésének napján továbbra is fennáll, a kihirdetés napjától a kötelezettségszegésnek e tagállam általi megszüntetéséig, napi 10000 euró összegű kényszerítő bírságot.
4)
A Bíróság Írországot kötelezi a saját költségein felül az Európai Bizottság részéről felmerült költségek viselésére.
(
1
)	HL C 45., 2023.2.6.